Το διαμέρισμα ήταν πάρα πολύ ωραίο, καθαρό, όπως ακριβώς φαινόταν στις φωτογραφίες. Τα δωμάτια ήταν μεγάλα με αναπαυτικά κρεβάτια ενώ το μπάνιο ήταν πολύ προσεγμένο και πρόσφατα ανακαινισμένο. Το διαμέρισμα ήταν πολύ κοντά, περίπου 100 μέτρα, σε στάση του Μετρό κάτι που έκανε πολύ εύκολη και γρήγορη τη μετακίνησή μας ειδικά στους αρχαιολογικούς χώρους κοντά στο κέντρο της Αθήνας. Η περιοχή του Κουκακίου ήταν πολύ ήσυχη και ασφαλής ενώ το parking ήταν σχετικά εύκολο, ίσως και λόγω του γεγονότος ότι πολλοί κάτοικοι απουσίαζαν λόγω των εορτών της Πρωτοχρονιάς και των Φώτων. Αποτελεί μια πολύ καλή επιλογή για μια οικογένεια που θέλει να επισκεφτεί την Αθήνα για τουρισμό, σίγουρα θα το επιλέξουμε ξανά σε επόμενη επίσκεψη μας.